CELEX: 32008R0323
Language: el
Date: 2008-04-08 00:00:00
Title: Κανονισμός (ΕΚ) αριθ. 323/2008 της Επιτροπής, της 8ης Απριλίου 2008 , για την κατάταξη εμπορευμάτων στη συνδυασμένη ονοματολογία

10.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 98/3
            
         
      ΚΑΝΟΝΙΣΜΌΣ (ΕΚ) αριθ. 323/2008 ΤΗΣ ΕΠΙΤΡΟΠΉΣ
   
   της 8ης Απριλίου 2008
   για την κατάταξη εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να αποφασιστούν οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ’ εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2 βάσει των διατάξεων της στήλης 3.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη των εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου τριών μηνών, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               H επιτροπή τελωνειακού κώδικα δεν εξέφρασε γνώμη μέσα στην προθεσμία που έθεσε ο πρόεδρός της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Απριλίου 2008.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  EE L 256 της 7.9.1987, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 580/2007 (EE L 138 της 30.5.2007, σ. 1).
   
      (2)  EE L 302 της 19.10.1992, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1791/2006 (EE L 363 της 20.12.2006, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Εύκαμπτο είδος από πλαστική ύλη, υπό μορφή ματογυαλιών, το οποίο περιέχει έγχρωμο υγρό διάλυμα με την ακόλουθη σύνθεση (% κατ’ όγκον):
                              
                                          —
                                       
                                       
                                          νερό
                                       
                                       
                                          40
                                       
                                    
                                          —
                                       
                                       
                                          προπυλενογλυκόλη
                                       
                                       
                                          60
                                       
                                    Το προϊόν αυτό προορίζεται για την ανακούφιση από τους πονοκεφάλους, όταν εφαρμόζεται στο πρόσωπο, έχοντας προηγουμένως ψυχθεί στο ψυγείο.
                           
                        
               
                  3824 90 97
               
               
                  Η κατάταξη καθορίζεται από τους γενικούς κανόνες 1, 3 β) και 6 για την ερμηνεία της συνδυασμένης ονοματολογίας (ΣΟ), καθώς και από το κείμενο των κωδικών ΣΟ 3824, 3824 90 και 3824 90 97.
                  Το διάλυμα που περιέχεται στον πλαστικό φάκελο χρησιμοποιείται ως ψυκτικό υγρό και προσδίδει στο προϊόν τον ουσιώδη χαρακτήρα παρασκευάσματος της κλάσης 3824.
                  Το είδος δεν προορίζεται για θεραπευτική ή προφυλακτική χρήση, κατά την έννοια του κεφαλαίου 30.
               
            
                  
                              2.
                           
                           
                              Φάκελος κατασκευασμένος από φύλλα από πλαστική ύλη, ο οποίος περιέχει μείγμα νερού και ελαίου και προορίζεται να τοποθετηθεί εσωτερικά στις θήκες των μαγιό ή των στηθόδεσμων.
                           
                        
               
                  3926 20 00
               
               
                  Η κατάταξη καθορίζεται από τους γενικούς κανόνες 1, 3 β) και 6 για την ερμηνεία της συνδυασμένης ονοματολογίας (ΣΟ), καθώς και από το κείμενο των κωδικών ΣΟ 3926 και 3926 20 00.
                  Δεδομένου ότι το είδος προορίζεται να τοποθετηθεί εσωτερικά στις θήκες των γυναικείων μαγιό ή των στηθόδεσμων, θεωρείται, κατά την έννοια της κλάσης 3926, ως εξάρτημα του ενδύματος της διάκρισης 3926 20 00.
               
            
                  
                              3.
                           
                           
                              Είδος από ύφασμα, υπό μορφή ζώνης, το οποίο περιέχει κόκκους μαλακού σιταριού και χρησιμοποιείται για την ανακούφιση της οσφυαλγίας, αφού προηγουμένως θερμανθεί σε φούρνο μικροκυμάτων.
                           
                        
               
                  1001 90 99
               
               
                  Η κατάταξη καθορίζεται από τους γενικούς κανόνες 1, 3 β) και 6 για την ερμηνεία της συνδυασμένης ονοματολογίας (ΣΟ), καθώς και από το κείμενο των κωδικών ΣΟ 1001, 1001 90 και 1001 90 99.
                  Ο μαλακός σίτος που περιέχεται στη ζώνη χρησιμοποιείται για τη μετάδοση της αποθηκευμένης θερμότητας και προσδίδει στο προϊόν τον ουσιώδη χαρακτήρα του δημητριακού της κλάσης 1001.
                  Το είδος δεν προορίζεται για θεραπευτική ή προφυλακτική χρήση, κατά την έννοια του κεφαλαίου 30.